**С Ъ О Б Щ Е Н И Е**

**Генерален план за организация на движението (ГПОД)**

**на гр. Садово, с. Болярци и с. Катуница**

Община Садово съобщава на всички заинтересовани органи, организации, физически и юридически лица, че е изготвен **предварителен проект** на „Генерален план за организация на движението на гр. Садово, с. Болярци и с. Катуница“, който обхваща класификация на уличната мрежа, транзитно движение, обществен транспорт, пешеходно и велосипедно движение, режим на престой и паркиране, скоростни режими на движение, ограничители на скоростта, обобщена схема на пътните знаци. Целта на генералния план за организация на движението е да се създадат оптимални режими за движение, спиране и паркиране на пътните превозни средства и движение на пешеходци по изградената улична мрежа.

Община Садово подлага на обществено обсъждане предварителния проект на „Генерален план за организация на движението на гр. Садово, с. Болярци и с. Катуница“. В 30-дневен срок от публикуване на настоящото обявление, считано от 03.06.2025 г. до 17.00 ч. на 03.07.2025 г., всички заинтересовани лица могат да подават становища, предложения и възражения относно изготвения **предварителен проект на ГПОД** в деловодството на общинска администрация – Садово, гр. Садово, ул. „Иван Вазов“ № 2, както и на електронния адрес на общината: [sadovo@sadovo.bg](mailto:sadovo@sadovo.bg)

Всички заинтересовани страни могат да се запознаят с предложенията на Изпълнителя на ГПОД по схемните решения в приложението.

Повече информация и подробности по схемите на предварителния проект на ГПОД могат да бъдат получени в Общинска администрация – Садово, ул. „Иван Вазов“ № 2, всеки работен ден.

Писмени становища, мнения и коментари могат да се изпращат, както следва:

1. На хартиен носител:

– адрес: гр. Садово, ул. „Иван Вазов“ № 2

относно: „Предварителен проект на Генерален план за организация на движението“

1. По електронен път:

– на електронен адрес:[sadovo@sadovo.bg](mailto:sadovo@sadovo.bg)

относно: „Предварителен проект на Генерален план за организация на движението“

**Проектите може да видите тук:** [**https://sadovo.bg/publichni-obsazhdania**](https://sadovo.bg/publichni-obsazhdania)